als_Latn dik_Latn sna_Latn
Një nga aksesorët për telefonat inteligjentë më të shitur gjatë sezonit veror ishte “shkopi për selfie”. “Shkopi Selfie” është një pajisje e dizajnuar posaçërisht për të bërë selfie. Kjo pajisje ju lejon të shkrepni fotot më të bukura, duke pozicionuar telefonin inteligjent shumë më lartë se mund të arrijnë krahët. Nëpërmjet tij përdoruesit mund të shkrepin një selfie që shfaq më shumë pjesë nga sfondi, si dhe kap edhe njerëzit që ndodhen rreth tyre.
Stadiumet në Britani kanë ndaluar përdorimin e “shkopit selfie”, pasi ata mund të keqpërdoren nga përdoruesit, sidomos nga ekipi humbës. Duke folur për New Journal, një zëdhënës i klubit Arsenal deklaroi, “Ne mund të konfirmojmë se ‘shkopinjtë selfie’ janë ndaluar në stadiumet në Britani. Rregullatorët e klubit kanë ndaluar çdo objekt që mund të përdoret si armë e ftohët ose të rrezikojë sigurinë publike.”
Kjo nuk është hera që ndalohet përdorimi i shkopinjve selfie. Në Korenë e Jugut, për shembull, qeveria ka njoftuar se do të ndjekë penalisht të gjithë individët që shesin shkopinj për të bërë “selfie” që janë të pa certifikuar. Të gjithë ata persona që vazhdojnë të shesin pajisje të tilla mund të përfundojnë në burg, ose të gjobiten me 17 mijë paundë. Qeveria do të ndalojë përdorimin e shkopinjve selfie që lidhen me Bluetooth, sepse janë të paautorizuara, si dhe shkaktojnë probleme tek pajisjet e tjera elektronike.
(Herë të lexuara: 218)
als_Latn als_Latn als_Latn als_Latn